CELEX: 22012D0134
Language: el
Date: 2012-07-13 00:00:00
Title: Απόφαση της Μεικτής Επιτροπής του ΕΟΧ αριθ. 134/2012, της 13ης Ιουλίου 2012 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

8.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/15
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 134/2012
   της 13ης Ιουλίου 2012
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 113/2012 της 15ης Ιουνίου 2012 (1).
            
         
               (2)
            
            
               Ο κανονισμός (ΕΕ) αριθ. 72/2010 της Επιτροπής, της 26ης Ιανουαρίου 2010, για καθορισμό των διαδικασιών διεξαγωγής των επιθεωρήσεων της Επιτροπής στο πεδίο της ασφάλειας της πολιτικής αεροπορίας (2) ενσωματώθηκε στη συμφωνία με την απόφαση της Μεικτής Επιτροπής του ΕΟΧ αριθ. 75/2010 (3).
            
         
               (3)
            
            
               Για να εξασφαλιστεί η ομοιογενής εφαρμογή του κανονισμού (ΕΕ) αριθ. 72/2010 σε όλο τον Ευρωπαϊκό Οικονομικό Χώρο, το παράρτημα XIII θα πρέπει να τροποποιηθεί για να διευκολυνθεί η συνεργασία μεταξύ της Επιτροπής και της Εποπτεύουσας Αρχής της ΕΖΕΣ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το σημείο 66ηγ [κανονισμός (ΕΕ) αριθ. 72/2010 της Επιτροπής] του παραρτήματος XIII της συμφωνίας τροποποιείται ως εξής:
   
               1)
            
            
               Η υπάρχουσα αναπροσαρμογή φέρει την αρίθμηση α).
            
         
               2)
            
            
               Μετά την προσαρμογή α) προστίθεται η ακόλουθη προσαρμογή:
               
                           «β)
                        
                        
                           Στο άρθρο 6 παράγραφος 2 προστίθενται τα εξής:
                           “Στις αντίστοιχες επιθεωρήσεις τους η Επιτροπή δύναται να καλεί τους εθνικούς ελεγκτές που περιέχονται στον κατάλογο των χωρών ΕΖΕΣ και η Εποπτεύουσα Αρχή της ΕΖΕΣ δύναται να καλεί τους εθνικούς ελεγκτές που περιέχονται στον κατάλογο των κρατών μελών της ΕΕ.
                           Στις αντίστοιχες επιθεωρήσεις τους, η Επιτροπή και η Εποπτεύουσα Αρχή της ΕΖΕΣ δύνανται να συμμετέχουν ως παρατηρητές.” ».
                        
                     
         Άρθρο 2
   Η παρούσα απόφαση αρχίζει να ισχύει στις 14 Ιουλίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 13 Ιουλίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
      
   
   
      (1)  ΕΕ L 270 της 4.10.2012, σ. 37.
   
      (2)  ΕΕ L 23 της 27.1.2010, σ. 1.
   
      (3)  ΕΕ L 244 της 16.9.2010, σ. 32.
   
      (4)  Δεν έχουν αναφερθεί συνταγματικές απαιτήσεις.